Muligheder for placering af Specialskole, behandling med høringssvar 
Sagsfremstilling 
30.    Muligheder for placering af Specialskole, behandling med høringssvar  
                                                                                                                        Åbent 
Sagsnr.: 326-2014-4167        J.nr.: 00.01.00            Lasse Jepsen.: 326-2014-70833 
  
[adresse] 
Ved den politiske vedtagelse af Udmøntningsnotatet for implementeringen af specialanalysen i april 2013, blev det 
besluttet, at de nuværende tre specialskoler i Kalundborg Kommune; Tejbjergskolen, [adresse] og 
[adresse] skal smelte sammen og blive til én specialskole for elever i 0. – 10. klasse.  
  
Der er afsøgt forskellige muligheder for placeringen af den samlede Specialskole. Det har ikke været muligt på 
nuværende tidspunkt at finde en egnet matrikel, der kan rumme den samlede elevgruppe fra 0. – 10. klasse. Da der 
ikke på nuværende tidspunkt er en bygning til rådighed, vil det vedhæftede notat beskrive de muligheder, der er for 
en samlet placering af Tejbjergskolen samt [adresse], således at det i første omgang er elever fra 0. – 6. 
klasse, der samles. Det nyoprettede tilbud skal som udgangspunkt fungere fra august 2014, som Børn- og 
Familieudvalget blev orienteret om på udvalgsmødet i november. 
  
Notatet beskriver fire forskellige muligheder for placeringen af specialskolen. De fire muligheder varierer i forhold til 
tidsperspektiv. Det vil sige en samling fra skoleåret 2014/15 eller en udskydelse af samlingen i løbet af det 
kommende skoleår eller op til skolestart 2015. Valget varierer samtidig i forhold til fysisk placering, hvor der lægges 
op til to forskellige typer af bygninger.  
  
Under hver model beskrives de mulige fordele og ulemper, der umiddelbart er forbundet hertil.  
  
BEHANDLING 
Direktionen, Børn- og Familieudvalget, Økonomiudvalget, Kommunalbestyrelsen. 
  
INDSTILLING 
Leder af Pædagogisk Udviklingscenter indstiller, at modellerne sendes i høring. 
  
ØKONOMISKE KONSEKVENSER 
De økonomiske konsekvenser afhænger af valg af model, i forhold til om der skal betales lejeafgift for Tejbjergskolen
for skoleåret 2014/15. 
Der er i forbindelse med fordeling af midler til specialskolerne ikke afsat midler til flytning samt tilpasning af lokaler 
ved sammenlægningen. Der lægges derfor op til, at de midler, der frigøres, hvis der ikke skal betales leje til 
Tejbjergskolen, fastholdes det første år i specialskolernes budget med henblik på at dække udgifter, der følger af 
sammenlægningen. Herefter indgår de i besparelsespuljen vedrørende leje til eje. 
Den årlige leje af Tejbjergskolen udgjorde i 2013; 596.109 kr.. 
  
Direktionens møde den 4. februar 2014: 
Direktionen vedtog at anbefale lederen af Pædagogisk Udviklingscenter's indstilling. 
  
Børn- og Familieudvalgets møde den 5. februar 2014: 
Udvalget anbefaler, at forslaget sendes i høring med den bemærkning, at der kan kigges på en løsning med en 
pavillon i model 2 i stedet for løsning, der eventuelt involverer Rørby Skole. 
  
Administrationens tilføjelse d. 25. februar 2014: 
Der er lagt op til en meget kort høringsperiode med henblik på at sikre, at medarbejder og ledelse kan få en hurtig 
afklaring og vished omkring fremtidig arbejdssted.  
  
Der er indkommet i alt 9 høringssvar ved dagsordenens udsendelse. Eventuelle yderligere indkomne høringssvar vil 
blive eftersendt til udvalgene med henblik på at indgå i den videre behandling af sagen. 
  
Der er indkommet høringssvar fra følgende høringsberettigede parter: 
· [adresse] 
· Tejbjergskolen 
· Hovedudvalget 
· BUPL 
· DLF 
  
Der er derudover indkommet ét høringssvar fra [adresse], fra en forælder fra Tejbjergskolen samt ét høringssvar 
på vegne af forældre med børn på [adresse].  
  
Høringssvarene peger ikke i retning af én model, men udtrykker forskellige holdninger til den fremtidige placering. 
Holdningerne afspejler på sin vis de forskellige argumenter, der er fremført i det udsendte oplæg. Det vil sige 
forskellige tilgange til hvilke lokaliteter, der skaber de bedste rammer for elev gruppen. Samtidig afspejler 
høringssvarene forskellige holdninger til processens varighed. Det vil sige, hvorvidt der er brug for en 
sammenlægning fra skoleåret 2014/15 eller fra skoleåret 2015/16. 
  
Det skal bemærkes, at ved valg af fysisk matrikel peger fagcentercheferne for henholdsvis Småbørn og 
Undervisning samt Børn og Familie på, at Tejbergskolen og [adresse] samles på den nuværende [adresse] 
skole pr. 1. august med henblik på en kort samlet proces for personalet.  
Skolen er indrettet med adgang til klasserum, som tilgodeser den faglige og sociale udvikling hos eleverne. 
[adresse] kan indrettes fleksibelt, således at den differentierede elevgruppes behov tilgodeses.  
Det vægtes, at skolen kan tilbyde faglokaler, som f.eks musik og egen gymnastiksal. Dette er helt centralt i forhold til 
at leve op til Folkeskolelovens krav om, at eleverne skal undervises i alle Folkeskolens fag. Det vil give en øget 
mulighed for at stimulere elevernes læring og er brugbart i den faglige undervisning af eleverne 
I forbindelse med [adresse] er der udearealer, som tilgodeser arbejdet med elevernes bevægelse såvel 
elevernes frikvarter og i undervisningen.  
Det vurderes, at [adresse] kan rumme og organisere klasserum, der tilgodeser elevernes behov, for både 
skærmede miljøer og mindre hold.  
  
Samlingen af matriklen betyder også, at der er mulighed for mere fleksibilitet i opgaveløsningen, og det 
pædagogiske miljø bliver mindre sårbart, da der flere medarbejdere til at løse opgaverne. 
  
  
BEHANDLING 
Direktionen, Børn og Familieudvalget, Økonomiudvalget, Kommunalbestyrelsen. 
  
INDSTILLING 
Leder af Pædagogisk Udviklingscenter indstiller, at der træffes valg af model for fremtidig placering af Specialskole. 
  
ØKONOMISKE KONSEKVENSER 
De økonomiske konsekvenser afhænger af valg af model, i forhold til om der skal betales lejeafgift for Tejbjergskolen
for skoleåret 2014/15. 
  
Ved valg af model med opsætning af pavillon, som foreslået på Børn- og Familieudvalgsmødet d. 5. februar, anslås 
udgifter til opsætning og tilslutning af pavillonløsning (anlægsudgifter) på [adresse] at udgøre kr. 28.500. 
  
Den fremadrettede drift er estimeret til at udgøre kr. 34.000 årligt. Hertil kommer leje m.m. på samlet ca. kr. 130.000 
årligt. I alt er den fremadrettede drift således anslået til kr. 164.000 årligt. 
Det vil sige, at udgifterne for det kommende skoleår i alt udgør cirka kr. 192.500 for leje, drift og opsætning af 
pavillon. 
  
De nævnte udgifter i forbindelse med leje, opstilling og drift af en pavillon kan finansieres via den nævnte sparede 
lejeindtægt.  
  
Der er i forbindelse med fordeling af midler til specialskolerne ikke afsat midler til sammenlægningen, herunder 
flytning, tilpasning af lokaler eller de nævnte udgifter til opsætning af pavillon. Der lægges derfor op til, at de midler, 
der frigøres, hvis der ikke skal betales leje til Tejbjergskolen, fastholdes det første år i specialskolernes budget med 
henblik på at dække udgifter, der følger af sammenlægningen. Herefter indgår de i besparelsespuljen vedrørende 
leje til eje. 
  
Den årlige leje af Tejbjergskolen udgjorde i 2013; 596.109 kr.. 
  
  
Direktionens møde den 4. marts 2014: 
Direktionen vedtog at anbefale lederen af Pædagogisk Udviklingscenter's indstilling. 
  
Børn- og Familieudvalgets møde den 5. marts 2014: 
Udvalget vedtog at anbefale model 2 med en pavillon-løsning. 
  
  
Økonomiudvalgets møde den 18. marts 2014: 
Udvalget vedtog at anbefale Børn- og Familieudvalgets indstilling. 
  
Bilag 
  
  
  
  
  
Kommunalbestyrelsens møde den 26. marts 2014: 
Kommunalbestyrelsen vedtog at godkende Økonomiudvalgets indstilling. 
Placering af specialskole.docx 
326-2014-22350 
Høringssvar-samlet.pdf 
326-2014-60312 
Høringssvar - forælder Tejbjergskolen 
326-2014-70838 
